Íslensk sjávarútvegsfyrirtæki í sviðsljósinu í Múrmansk Íslandsstofa í samstarfi við sendiráð Íslands í Moskvu stóð fyrir heimsókn íslenskra sjávarútvegstækni fyrirtækja til Múrrmansk í Rússlandi dagana 19. og 20. mars sl . Þar tók hópurinn þátt í 6. alþjóðlegu Fisheries in the Arctic ráðstefnunni sem haldin er árlega á þessum slóðum . Hópurinn samanstóð af 13 íslenskum sjávarútvegstækni fyrirtækjum sem þátt tóku í ráðstefnunni , sem og í sérstakri íslenskri málstofu þar sem viðskipti íslenskra fyrirtækja og fyrirtækja á Múrmansk svæðinu voru í forgrunni . Íslensku fyrirtækin voru eftirtalin ; Frost , Hampiðjan , Kapp , Knarr Maritime , Knarr Rus , Marel , Marport , Nautic , Polar Doors , Skaginn 3X , Skipasýn , Sæplast og Valka . Á ráðstefnunni átti Berglind Ásgeirsdóttir , sendiherra Íslands í Moskvu fund með landsstjóra Múrmansk þar sem íslensku fyrirtækin voru kynnt en þeim gafst jafnframt kostur á að taka þátt í fundinum . Þá tóku íslenskir fyrirlesarar einnig til máls á aðaldagskrá ráðstefnunnar eða Berglind Ásgeirsdóttir , sendiherra Íslands í Moskvu , Jónas Tryggvason fyrir hönd Knarr Rus og Stanislav Dudin fulltrúi Skipasýnar . Íslensku fyrirtækin kynntu sig einnig sameiginlega á málsstofu undir yfirskriftinni “ Perspective of Cooperation between Iceland and Russia in the field of developing an effective modern fishery industry in the Russian Federation ” en að henni stóð Íslandsstofa , sendiráð Íslands í Moskvu og Fishery Industrial Union of the North . Þar kynntu íslensku fyrirtækin sig og áttu samtal við rússneska aðila úr greininni . Var vel mætt á íslensku málstofuna og mikill áhugi rússneskra aðila sem vildu kynnast því sem Íslendingar aðhafast í sjávarútvegstækni í dag . Í lok viðburðarins var nýtt kynningarmyndband sýnt , þar sem forystuhlutverk Íslands í tækni og nýsköpun í alþjóðlegum sjávarútvegi er aðal drifkrafturinn . Að ráðstefnu lokinni stóð íslenska sendinefndin fyrir móttöku þar sem aðilum gafst færi á að efla tengsl og mynda ný .